Season change & Mosquitoes bites: মশার কামড় থেকে বাঁচতে কাজে লাগান এই ঘরোয়া টোটকা

শীত যেতে না যেতেই শুরু হয়েছে মশার উত্পাত। একেই এই সময়টা আবহাওয়া বদলের কারণে শরীর খারাপ হওয়ার সম্ভাবনা অনেকটাই বেড়ে যায়। সর্দি-কাশি, কিংবা ঠান্ডা লেগে জ্বর জ্বর ভাব, মাথা যন্ত্রণা ইত্যাদি। প্রায় প্রত্যেকেরই কিছু না কিছু সমস্যা হচ্ছে। এর মধ্যে যদি আবার মশার কামড় খেতে হয় তা হলে বলা বাহুল্য বিপদ আরও বাড়বে। তাই মশার কামড় থেকে নিজেকে ও পরিবারকে বাঁচিয়ে রাখতে অবশ্যই মশকুইটো রিপেল্যান্টে ক্রিম বা লোশন ব্যবহার করুন। অনেকের আবার মশকুইটো রিপেলেন্ট ক্রিম বা লিকুইডের সমস্যা হয় সেক্ষেত্রে মশার কামড় থেকে বাঁচতে কিছু প্রাকৃতিক উপকরণের ব্যবহার এবং এই কাজগুলো করতে পারেন। ভাল ফল পাবেন।

লবঙ্গ তেল (Clove Oil)

লবঙ্গে ইউজেনল বলে এক ধরনের উপাদান আছে। নানা পরীক্ষা নিরিক্ষায় এর অ্যান্টিমাইক্রোবিয়াল, অ্যান্টিব্যাক্টেরিয়াল ও অ্যান্টিফাঙ্গাল কার্যকারিতার কথা জানা গেছে। পাশাপাশি এর ব্যবহারে পরিবেশ দূষণও হয় না তাই শরীরের জন্যও ক্ষতিকর নয়।

পেপারমিন্ট অয়েল(Pepermint oil)

পেপারমিন্ট অয়েল প্রাকৃতিক কীটনাশক হিসেবে মশা তাড়ানোর ক্ষেত্রে বেশ কার্যকরী। এই তেল কে অন্যান্য তেল বা গন্ধের সঙ্গে মিশিয়ে, যেমন পাতিলেবু, গায়ে লাগালে মশার কামড়াবে না। এছাড়াও নানা রকমের ক্যারিয়ার অয়েল যেমন ক্যানোলা অয়েল ইত্যাদির সঙ্গে মিশিয়ে ব্যবহার করতে পারেন।

সিনেমন অয়েল (Cinnamon Oil)

অনেকের দারুচিনির গন্ধ ভীষণ ভাল লাগে। তারা প্রতি আধ চা চা চামচেরও কম দারুচিনি তেল ও ১ আউন্স জল এই অনুপাতে তেল ও জল মিশিয়ে নিয়ে একটা স্প্রে বোতলে ঢালুন। এবার প্রয়োজন মতো এটা জামাকাপড়ে কিংবা গায়ে স্প্রে করে নিন। মশা কাছে ঘেষবে না।

এই রঙয়ের পোশাক এড়িয়ে চলুন (Avoid wearing dresses of these colours)

ইউনিভার্সিটি অফ ওয়াশিংটনের একটি গবেষণায় দেখা গেছে অ্যাডেস অ্যাজেপ্টি মশা লা, কমলা, কালো ও সবজে নীল রঙয়ের দিকে বেশি আকৃষ্ট হয়। তাই যথাসম্ভব এই রঙয়ের পোশাক এড়িয়ে চলুন। এর বদলে সবুজ, বেগুনি, নীল ও সাদা রঙয়ের পোশাক পড়তে পারেন। এই গবেষণায় আরও জানা গেছে যে আপনার নিশ্বাস, ঘাম ও ত্বকের তাপমাত্রার ওপর নির্ভর করে মশা কতটা আকৃষ্ট হবে।

হাতের কাছে ফ্যান রাখুন (Stay near fan or keep a hand fan)

ভীড়ের মাঝেও মশা ঠিক খুঁজে খুঁজে আপনাকেই কামড়ায়? এদিকে রিপেলেন্ট ক্রিম লাগাবেন তার ওপায় নেই গন্ধে অবস্থা খারাপ হয়ে যায়। এই ক্ষেত্রে ফ্যানের কাছাকাছি থাকুন কিংবা সঙ্গে হাত পাখা রাখুন। মশা তাড়াতে সুবিধে হবে।

জমা জল থেকে সাবধান হতে হবে(Cleaning of stagnated water)

জমা জলে মশার বংশ বৃদ্ধি পায় এটা আমাদের সকলেরই জানা কিন্তু অনেক ক্ষেত্রেই এই সামন্য বিষয়গুলি আমাদের অগ্রাহ্য বড় বিপদ ডেকে আনে তাই

বাড়িতে বা ফ্ল্যাটে ছাদের বা বারান্দায় জল জমতে দেবেন না। নালী পরিষ্কার রাখুন।

বাড়িতে বাচ্চাদের জন্য পুল তৈরি করা থাকলে তা ব্যবহার শেষে খালি রাখুন কিংবা কিছু সময় অন্তর অন্তর পরিষ্কার করুন।

বাড়িতে কিংবা আশেপাশর এলাকায় পাখির স্নানের জল রাখা থাকলে তা নিয়মিত পরিষ্কার করাতে হবে।

বাগানে খালি ফুল গাছের টব কিংবা অন্য পাত্র রাখা থাকলে তা জল ফেলে দিয়ে ওপুর করে রাখুন।

বাড়িতে বাগান থাকলে নিয়মিত গাছপালা ট্রিম করুন ও পরিষ্কার রাখুন। যাতে মশা লুকোনোর সুযোগ না পায়।